नदी में प्रदूषण के सिर्फ इसी गांव नहीं बल्कि पश्चिमी यूपी के सैकड़ों गांवों में एलर्जी, सांस और कैंसर जैसी बीमारियां फैल रही हैं। रतनपुरी गांव के अरुण सोम बताते हैं, “हम चुस्त कपड़े नहीं पहन सकते हैं क्योंकि सबको दाद और खुजली (त्वचा रोग) की समस्या है। हमारे शरीर में हर समय खुजली होती रहती है और जींस जैसे चुस्त कपड़े पहनने से शरीर का दाने और घाव और बढ़ जाता है।” पुरुष ही नहीं यहां की महिलाएं भी त्वचा रोग से परेशान हैं।